b'\n_START_ARTICLE_\nMatti Kuusio\n_START_PARAGRAPH_\nMatti Kuusio (5. elokuuta 1927 Rauma \xe2\x80\x93 10. hein\xc3\xa4kuuta 1989 Rauma) oli suomalainen poliitikko. Kuusio toimi SDP:n kansanedustajana vuosina 1975\xe2\x80\x931979 sek\xc3\xa4 1983\xe2\x80\x931987 valittuna Turun l\xc3\xa4\xc3\xa4nin pohjoisesta vaalipiirist\xc3\xa4. Kunnallispolitiikassa Kuusio toimi Rauman kaupunginvaltuuston j\xc3\xa4senen\xc3\xa4 vuodesta 1964 ja Rauman kaupunginhallituksen j\xc3\xa4senen\xc3\xa4. Kuusio toimi presidentin valitsijamiehen\xc3\xa4 vuosina 1978 ja 1982. _NEWLINE_Ty\xc3\xb6el\xc3\xa4m\xc3\xa4ss\xc3\xa4 Kuusio toimi viilaajana Rauma-Repolan telakalla Raumalla 1945\xe2\x80\x931979 ja Metallity\xc3\xb6v\xc3\xa4en liiton toimitsijana Raumalla ja Porissa vuodesta 1979._NEWLINE_Kuusion vanhemmat olivat viilaaja Yrj\xc3\xb6 Edvard Kuusio ja Anna Aleksandra Lehtonen. Kuusion puoliso vuodesta 1950 oli Katri Kolkka. Kuusio p\xc3\xa4\xc3\xa4si keskikoulusta 1945.'